open-index/open-wikipedia-markdown huggingface dataset:
ปตท.สำรวจและผลิตปิโตรเลียม

[250px|thumb|right|'''ศูนย์เอนเนอร์ยี่คอมเพล็กซ์''' สำนักงานใหญ่ปัจจุบันของ[กระทรวงพลังงาน (ประเทศไทย)|กระทรวงพลังงานและ ปตท.สผ. เป็นอาคารที่ได้รับรางวัลลีด ระดับแพลตตินัม]]

**บริษัท ปตท.สำรวจและผลิตปิโตรเลียม จำกัด (มหาชน)** () หรือ **ปตท.สผ.** ก่อตั้งขึ้นเมื่อวันที่ 20 มิถุนายน พ.ศ. 2528 โดยคณะรัฐมนตรีได้มอบหมายให้การปิโตรเลียมแห่งประเทศไทย จัดตั้ง *บริษัท ปตท.สำรวจและผลิตปิโตรเลียม จำกัด* ขึ้นเพื่อดำเนินธุรกิจหลัก คือ สำรวจ พัฒนา และผลิตปิโตรเลียมให้เกิดประโยชน์สูงสุดต่อประเทศ เสริมสร้างความมั่นคงทางพลังงานให้แก่ประเทศ รวมทั้งลดการพึ่งพาการนำเข้าปิโตรเลียมจากต่างประเทศ 

ปัจจุบัน ปตท.สผ. มีโครงการสำรวจและผลิตปิโตรเลียม 50 โครงการ ใน 12 ประเทศ โดยอยู่ในระยะการสำรวจ 17 โครงการ ระยะการพัฒนา 3 โครงการ และระยะการผลิต 30 โครงการ (ข้อมูล ณ วันที่ 30 มิถุนายน 2567)

## ผู้ถือหุ้นรายใหญ่
* ข้อมูล ณ วันที่ 26 กุมภาพันธ์ พ.ศ. 2568

## การลงทุนและการบริหาร
ใน พ.ศ. 2530 ปตท.สผ. เข้าจดทะเบียนเป็นบริษัทมหาชน ในปัจจุบัน มีทุนจดทะเบียน 3,970 ล้านบาท โดยมีผู้ถือหุ้นหลัก คือ บริษัท ปตท. จำกัด (มหาชน)

## โครงการสำรวจและผลิตปิโตรเลียม
***ในประเทศไทย**
**โครงการบงกช (ผู้ดำเนินการ)
**โครงการ S1 (ผู้ดำเนินการ)
**โครงการ PTTEP 1 (ผู้ดำเนินการ)
**โครงการ B6/27 (ผู้ดำเนินการ)
**โครงการอาทิตย์ (ผู้ดำเนินการ)
**โครงการ L22/43 (ผู้ดำเนินการ)
**โครงการ L53/43 & L54/43 (ผู้ดำเนินการ)
**โครงการ E5 (ร่วมทุน)
**โครงการ Contract 3 (ร่วมทุน)
**โครงการ Contract 4 (ร่วมทุน)
**โครงการ G4/43 (ร่วมทุน)
**โครงการสินภูฮ่อม (ผู้ดำเนินการ)
**โครงการ B8/32 & 9A (ร่วมทุน)
**โครงการ G4/48 (ร่วมทุน)
***พื้นที่พัฒนาร่วมระหว่างประเทศ**
**โครงการ G9/43 (ผู้ดำเนินการ)
**โครงการพัฒนาร่วมไทย-มาเลเซีย (ร่วมดำเนินการ)

***ประเทศสาธารณรัฐแห่งสหภาพเมียนมา**
**โครงการเมียนมา M3 (ผู้ดำเนินการ)
**โครงการเมียนมา M11 (ผู้ดำเนินการ)
**โครงการซอติก้า (ผู้ดำเนินการ)
**โครงการยาดานา (ร่วมทุน)
**โครงการเยตากุน (ร่วมทุน)
**โครงการเมียนมา MD-7 (ผู้ดำเนินการ)
**โครงการเมียนมา MOGE3 (ผู้ดำเนินการ)

***ประเทศเวียดนาม**
**โครงการเวียดนาม 9-2 (ร่วมดำเนินการ)
**โครงการเวียดนาม 16-1 (ร่วมดำเนินการ)
**โครงการเวียดนาม B&48/95 (ร่วมทุน)
**โครงการเวียดนาม 52/97 (ร่วมทุน)

***ประเทศอินโดนีเซีย**
**โครงการนาทูน่า ซี เอ  (ร่วมทุน)
***ประเทศมาเลเซีย**
**โครงการซาราวัคเอสเค 410 บี (ผู้ดำเนินการ)

***ประเทศแอลจีเรีย**
**โครงการแอลจีเรีย ฮาสสิ เบอร์ ราเคซ (ผู้ดำเนินการ)
**โครงการอัลจีเรีย 433a & 416b   (ร่วมทุน)
***ประเทศออสเตรเลีย**
**โครงการพีทีทีอีพี ออสตราเลเซีย (ผู้ดำเนินการ)
***ประเทศแคนาดา**
**โครงการมาเรียนา ออยล์ แซนด์ (ผู้ดำเนินการ)
***ประเทศโมซัมบิก**
**โครงการโมซัมบิก โวรูมา ออฟชอร์ แอเรีย วัน (ร่วมทุน)
***ประเทศบราซิล**
**โครงการบารารินเนียส์ เอพี 1 (ร่วมทุน)
**โครงการบราซิล บีเอ็ม อีเอส 23 (ร่วมทุน)

## ปริมาณสำรองปิโตรเลียม
ปริมาณสำรองพิสูจน์แล้วรวมทุกโครงการของ ปตท.สผ. และบริษัทย่อย ณ วันที่ 31 ธันวาคม 2560 คิดเป็นปริมาณ 631 ล้านบาร์เรลทียบเท่าน้ำมันดิบ

## ดูเพิ่ม
* การรั่วไหลของน้ำมันที่มอนทารา

## อ้างอิง

## แหล่งข้อมูลอื่น
* เว็บไซต์ ปตท.สผ.

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทของไทย
หมวดหมู่:ธุรกิจปิโตรเลียมและเคมีภัณฑ์
หมวดหมู่:บริษัทที่ก่อตั้งในปี พ.ศ. 2528
หอยแครง

**หอยแครง** () เป็นหอยจำพวกกาบคู่ ความยาวประมาณ 6-7 เซนติเมตร

* ถิ่นอาศัย: พื้นท้องทะเลชายฝั่งตื้น ๆ ที่เป็นโคลนหรือโคลนเหลว ในน่านน้ำไทยพบมากที่จังหวัดชลบุรี, เพชรบุรี, สุราษฎร์ธานี, ปัตตานี
* อาหาร: พวกไดอะตอม, แพลงก์ตอนพืช และแพลงก์ตอนสัตว์บางชนิด

## ความสำคัญทางเศรษฐกิจ
หอยแครงเป็นหอยสองฝาอีกชนิดหนึ่งที่เป็นสัตว์เศรษฐกิจในประเทศไทย โดยเนื้อใช้รับประทานเป็นอาหารที่ให้โปรตีน นิยมนำไปปรุงด้วยการเผาหรือลวก ส่วนเปลือกใช้ทำเครื่องประดับของชำร่วย หรือ บดผสมลงในอาหารไก่ และยังทำเป็นปูน รวมถึงทำเป็นวัสดุสังเคราะห์ทดแทนกระดูกมนุษย์ได้ด้วย

กรมประมงจึงมีการส่งเสริมให้เกษตรกรเพาะเลี้ยงเป็นสัตว์เศรษฐกิจ นิยมเลี้ยงกันอยู่ที่แถบจังหวัดสมุทรสงคราม เพชรบุรี สุราษฎร์ธานี นครศรีธรรมราช ภูเก็ต สตูล และปัตตานี

## นิรุกติศาสตร์เปรียบเทียบ
สันนิษฐานว่าคำว่า "แครง" หรือ "คราง" นั้นมาจากภาษาชวา-มลายู ที่เรียกหอยจำพวกหอยแครงและหอยครางว่า "เกอรัง" หรือ "กรัง" (kerang, krang) จึงเพี้ยนเป็นแครงกับครางในที่สุด

## ดูเพิ่ม
* หอยคราง

## อ้างอิง

หมวดหมู่:วงศ์หอยแครงเปลือกโค้ง
หมวดหมู่:ปศุสัตว์
บ้านหวั่งหลี

**บ้านหวั่งหลี** เป็นบ้านประจำตระกูลหวั่งหลี ตั้งอยู่สุดถนนเชียงใหม่ ริมฝั่งแม่น้ำเจ้าพระยา เขตคลองสาน กรุงเทพมหานคร

## ประวัติ
บ้านหวั่งหลีคาดว่าสร้างขึ้นเมื่อ พ.ศ. 2424 เดิมเป็นท่าเรือเก่า พระยาพิศาลศุภผล (ชื่น) ต้นตระกูลพิศาลบุตร ต่อมาขายให้แก่นายตันลิบบ๊วย แห่งตระกูลหวั่งหลี จนกระทั่งภายหลังบริษัทหวั่งหลี จำกัด ซึ่งเป็นบริษัทของครอบครัวเข้ามาเป็นผู้บริหารดูแลบ้านหลังนี้ จึงได้ทำการบูรณะตัวบ้านใหม่ทั้งหมด ปัจจุบันบ้านหลังนี้ไม่ได้ใช้เป็นที่อยู่อาศัยแล้ว เพราะลูกหลานของตระกูลต่างแยกย้ายกันออกไปหาที่อยู่อาศัยข้างนอกกันหมด บ้านหลังนี้จึงเปิดใช้เฉพาะเพื่อประกอบพิธีสำคัญของตระกูลเท่านั้น ซึ่งมีเพียงปีละ 2-3 ครั้ง และได้รับรางวัลอาคารอนุรักษ์ดีเด่น จากสมาคมสถาปนิกสยาม ในพระบรมราชูปถัมภ์ เมื่อ พ.ศ. 2527

## สถาปัตยกรรม
ลักษณะอาคารสร้างด้วยสถาปัตยกรรมจีน หันหน้าออกมาทางแม่น้ำเจ้าพระยา และมีลานโล่งกว้างบริเวณหน้าบ้าน ซึ่งตอนนี้ถูกปรับให้เป็นสวนขนาดย่อมช่วยเพิ่มความสวยงามสบายตาจากเดิมที่เคยเป็นเพียงแค่ลานปูนเท่านั้น สิ่งก่อสร้างภายในประกอบด้วยอาคารสำคัญสามหลัง  ตึกตรงกลางเป็นเรือนประธาน ซึ่งหันหน้าออกแม่น้ำเจ้าพระยา เรียกว่า "ศาลเจ้าแม่หมาโจ้ว" มีตึกแถวสองชั้น เพดานสูง หลังคาแบบจีน สร้างขนาบสองด้าน  ตรงกลางระหว่างอาคารเป็นลานโล่ง ใช้ประกอบพิธีกรรมของตระกูลหวั่งหลี ในวันสำคัญตามประเพณีจีน

## อ้างอิง

## ดูเพิ่ม
* ล้ง 1919
* บ้านโซวเฮงไถ่

หวั่งหลี
หมวดหมู่:โบราณสถานในเขตคลองสาน
หมวดหมู่:สิ่งก่อสร้างในคริสต์ทศวรรษ 1880
หมวดหมู่:สถาปัตยกรรมจีนในประเทศไทย
หมวดหมู่:สิ่งก่อสร้างริมแม่น้ำเจ้าพระยา
เลนเนิร์ด ไคลน์รอก

**ลีโอนาร์ด ไคลน์รอก** (Leonard Kleinrock, Ph.D. – พ.ศ. 2477- ) นักวิทยาศาสตร์คอมพิวเตอร์และศาสตราจารย์สาขาวิชาวิทยาศาสตร์คอมพิวเตอร์ มหาวิทยาลัยแคลิฟอร์เนีย ลอสแอนเจลิส (ยูซีแอลเอ) ผู้บุกเบิกคนสำคัญในงานด้านเครือข่ายคอมพิวเตอร์ โดยเฉพาะทางด้านทฤษฎีของเครือข่าย เป็นกำลังสำคัญในการพัฒนาระบบ ARPANET ของมหาวิทยาลัยแคลิฟอร์เนียฯ ด้วย

## การศึกษาและการทำงาน
ไคลน์รอกจบการศึกษาจากโรงเรียนที่มีชื่อเสียงโด่งดังคือ โรงเรียนมัธยมปลายวิทยาศาสตร์แห่งบรอนซ์ (Bronx High School of Science) ในนครนิวยอร์กเมื่อปี พ.ศ. 2494 ได้รับปริญญาตรีทางวิศวกรรมจากวิทยาลัยนิวยอร์ก (City College of New York) และปริญญาโทและเอกด้านวิศวกรรมจากสถาบันเทคโนโลยีแมสซาชูเซตส์ในปี พ.ศ. 2502 และ 2506 ตามลำดับ

หลังจบการศึกษาไคลน์รอกได้เข้าเป็นอาจารย์ที่มหาวิทยาลัยแคลิฟอร์เนียวิทยาเขตลอสแอนเจลิสมาตราบถึงปัจจุบัน ในระหว่างปี พ.ศ. 2534-2538 ไคลน์รอกได้ดำรงตำแหน่งหัวหน้าภาควิชาวิทยาศาสตร์คอมพิวเตอร์

งานสำคัญที่เป็นที่นรู้จักมากที่สุดในช่วงแรกของไคลน์รอกได้แก่ “ทฤษฎีการเข้าคิว” (Queuing Theory) ซึ่งได้มีการนำไปประยุกต์ในงานหลายสาขา เช่นพื้นฐานทางคณิตศาสตร์ของ “แพคเก็ตสวิตชิง” (Packet switching) ซึ่งเป็นเทคโนโลยีพื้นฐานเบื้องหลังอินเทอร์เน็ต สิ่งที่ไคลน์รอกได้ให้ไว้แก้วงการคอมพิวเตอร์ในช่วงแรกๆ ของเขาคือวิทยานิพนธ์ปริญญาเอกปี พ.ศ. 2505 ซึ่งนำมาตีพิมพ์ในรูปของหนังสือในปี พ.ศ. 2507 ไคลน์รอกได้ตีพิมพ์หนังสือเกี่ยวกับคอมพิวเตอร์โดยทั่วๆ ไปขยายจากเล่มแรกออกไปอีกหลายเล่ม

ไคลน์รอกได้รับรางวัลด้านวิชาชีพและวิชาการคอมพิวเตอร์เป็นจำนวนมาก

หมวดหมู่:ชาวอเมริกันเชื้อสายยิว
หมวดหมู่:นักวิทยาการคอมพิวเตอร์
หมวดหมู่:วิศวกรชาวอเมริกัน
หมวดหมู่:บุคคลจากเดอะบร็องซ์
หมวดหมู่:ศิษย์เก่าจากสถาบันเทคโนโลยีแมสซาชูเซตส์
เรือพระที่นั่งอเนกชาติภุชงค์

**เรือพระที่นั่งอเนกชาติภุชงค์** เป็นเรือพระที่นั่งรอง ในขบวนพยุหยาตราทางชลมารค ลักษณะเด่นคือมีโขนเรือเชิดเรียว ไม่ได้สร้างเป็นรูปสัตว์ในตำนาน แต่จำหลักและปิดทองเป็นรูปนาคจำนวนมาก จึงได้ชื่อว่า อเนกชาติภุชงค์ (อเนก หมายถึง มาก, ชาติ หมายถึง หมู่ ภุชงค์ หมายถึง นาค)

## ประวัติ
เรือพระที่นั่งอเนกชาติภุชงค์ สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ก่อนหน้านี้ไม่ปรากฏชื่อเรือพระที่นั่งลำนี้ จัดเป็นเรือพระที่นั่งศรี ในลำดับชั้นรอง ใช้ในการเสด็จพระราชดำเนินลำลอง ภายหลังนำเข้าขบวนพยุหยาตราทางชลมารค เรียกว่า เรือพระที่นั่งรอง 

โขนเรือจำหลักปิดทองเป็นรูปนาคเล็ก ๆ จำนวนมาก ลำเรือภายนอกทาสีชมพู ท้องเรือภายในทาสีชมพู ยาว 45.50 เมตร กว้าง 3.15 เมตร ลึก 1.11 เมตร กินน้ำลึก .46 เมตร กำลัง 3.50 เมตร ใช้ฝีพาย 61 คน นายท้าย 2 คน นายเรือ 2 คน คน ถือธงท้าย 1 คน พลสัญญาณ 1 คน คนเห่ 1 คน

คนเห่ คือ พนักงานขานยาว คนถือธง เรียกว่า นักสราช เรือพระที่นั่งศรี หรือ เรียกเต็ม ๆ คือ เรือพระที่นั่งศรีสักราช

ปัจจุบันเก็บรักษาที่ พิพิธภัณฑสถานแห่งชาติ เรือพระราชพิธี ริมคลองบางกอกน้อย ใกล้สะพานอรุณอมรินทร์ 

วันที่ 27 ตุลาคม พ.ศ. 2567 การพระราชพิธีทรงบำเพ็ญพระราชกุศลถวายผ้าพระกฐิน โดยกระบวนพยุหยาตราทางชลมารค ณ วัดอรุณราชวราราม เนื่องในพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา และสมเด็จพระเจ้าลูกยาเธอ เจ้าฟ้าทีปังกรรัศมีโชติ เสด็จประทับเรือพระที่นั่งอเนกชาติภุชงค์ 

หมวดหมู่:เรือพระที่นั่ง
เฮเทโรทรอพ

**เฮเทโรทรอพ** ( เป็นคำสมาสภาษากรีกมาจากคำว่า *heterone* แปลว่าผู้อื่น และ *troph* แปลว่าโภชนาการ) คือสิ่งมีชีวิตที่ต้องการอินทรียสารจากสิ่งมีชีวิตอื่นๆ เป็นแหล่งคาร์บอนเพื่อใช้ในการเจริญเติบโตและการซ่อมแซมส่วนที่สึกหรอ เฮเทโรทรอพ หรือเรียกกันว่า**ผู้บริโภค**ในห่วงโซ่อาหาร เป็นสิ่งมีชีวิตที่ไม่สามารถสร้างอาหารเองได้ ซึ่งตรงข้ามกับออโตทรอพที่ต้องการแค่แหล่งพลังงานหรือแหล่งคาร์บอนที่มาจากก๊าซคาร์บอนไดออกไซด์ หรือไบคาร์บอเนตก็สามารถสร้างอาหารเองได้ โดยไม่ต้องอาศัยสิ่งมีชีวิตอื่นเป็นอาหาร สัตว์ทุกชนิดถือว่าเป็นเฮเทโรทรอพ เช่นเดียวกันกับสิ่งมีชีวิตจำพวกเห็ดราหรือ*ฟังไจ* รวมถึงแบคทีเรียหลายสายพันธุ์ และยังมีพืชประเภทกาฝากบางชนิดที่กลายไปเป็นเฮเทโรทรอพบางส่วน หรือเฮเทโรทรอพเต็มตัวก็มี แต่ในขณะที่พืชกินเนื้อนำเหยื่อที่เป็นแมลงไปเป็นแหล่งไนโตรเจนของพวกมัน แต่พืชจำพวกนี้ก็ยังถือว่าเป็นออโตทรอพ

สิ่งมีชีวิตจำพวกเฮเทโรทรอพนั้นไม่สามารถสร้างอาหารเองได้ ดังที่กล่าวข้างต้น นั่นคือ ความไม่สามารถในการสังเคราะห์อินทรียสารที่มีคาร์บอนเป็นองค์ประกอบหลักจากแหล่งอนินทรียสารในสิ่งแวดล้อมได้ (ดังเช่นการที่สัตว์ไม่สามารถสังเคราะห์แสงได้ ต่างจากพืชที่สามารถทำได้) และจึงต้องอาศัยแหล่งอาหารที่มาจากสิ่งมีชีวิตอื่นๆ ทั้งออโตทรอพ และเฮเทโรทรอพ

การที่จะกำหนดว่าสิ่งมีชีวิตสายพันธุ์ใดที่อยู่ในจำพวกเฮเทโรทรอพ สิ่งมีชีวิตสายพันธุ์นั้นจะต้องอาศัยคาร์บอนมาจากอินทรียสารหรือสิ่งชีวิตอื่น แม้ว่าสิ่งมีชีวิตสายพันธุ์นั้นจะอาศัยไนโตรเจนมาจากอินทรียสารหรือสิ่งมีชีวิตอื่น แต่ยังคงอาศัยคาร์บอนจากอนินทรียสาร ก็ยังถือว่าสายพันธุ์นั้นเป็นออโตทรอพ ถ้าสิ่งมีชีวิตสายพันธุ์ใดๆ อาศัยคาร์บอนจากอินทรียสารหรือสิ่งมีชีวิตอื่น จะสามารถแบ่งเฮเทโรทรอพย่อยลงมาตามแหล่งพลังงานของแต่ละสายพันธุ์ได้อีก 2 ประเภทคือ:

* **โฟโตเฮเทโรทรอพ** (Photoheterotroph) : อาศัยพลังงานจากแสง
* **คีโมเฮเทโรทรอพ** (Chemoheterotroph) : อาศัยพลังงานจากการออกซิเดชันของอนินทรียสาร (เช่นการอาศัยเกลือแร่ และวิตามิน ในการบำรุงร่างกายของมนุษย์นั่นเอง) 

โดยสรุปคือ เฮเทโรทรอพคือบรรดาสิ่งมีชีวิตที่สร้างอาหารเองไม่ได้ จึงต้องหาอาหารเอง ไม่ว่าจะเป็นจากการบริโภคสิ่งมีชีวิตอื่น (ซึ่งยังแบ่งได้อีกเป็นสิ่งมีชีวิตกินพืช และสิ่งมีชีวิตกินเนื้อ) หรือจากการดูดสารอาหารจากสิ่งมีชีวิตอื่น (เช่นพยาธิ และพืชกาฝาก ซึ่งถือเป็นสิ่งมีชีวิตจำพวกปรสิต) นั่นเอง

หมวดหมู่:ชีววิทยา
หมวดหมู่:นิเวศวิทยา
มาร์ชาเรอัล

**มาร์ชาเรอัล** (, ; "เพลงมาร์ชหลวง") เป็นเพลงชาติของประเทศสเปน และเป็นหนึ่งในเพลงชาติจำนวนไม่กี่เพลงในโลกนี้ที่ไม่มีเนื้อร้อง

เพลงลามาร์ชาเรอัลนี้เป็นหนึ่งในเพลงชาติที่เก่าแก่ที่สุดในยุโรป มีที่มาที่ไปไม่ชัดเจนนัก ปรากฏหลักฐานครั้งแรกในเอกสารชื่อ *Libro de Ordenanza de los toques militares de la Infantería Española* (หนังสือคู่มือทหารราบสเปนว่าด้วยสัญญาณแตรเดี่ยว) พิมพ์โดยมานูเอล เด เอสปิโนซา (Manuel de Espinosa de los Monteros) เมื่อปี พ.ศ. 2304 ในหนังสือเล่มดังกล่าวเรียกชื่อเพลงนี้ว่า "ลามาร์ชากรานาเดรา" ( - เพลงมาร์ชทหารรักษาพระองค์) และไม่ระบุชื่อผู้ประพันธ์ไว้

ถึง พ.ศ. 2313 พระเจ้าการ์โลสที่ 3 ได้มีพระบรมราชโองการให้ใช้เพลงลามาร์ชากรานาเดราเป็นเพลงเกียรติยศในทางราชการ เนื่องจากเพลงนี้มักจะใช้บรรเลงในเวลาที่พระเจ้าแผ่นดินและพระราชวงศ์เสด็จพระราชดำเนินในที่สาธารณะและในพระราชพิธีต่าง ๆ อยู่เสมอ ต่อมาไม่นานนัก ชาวสเปนก็รับเอาเพลงนี้มาใช้เป็นเพลงชาติและขนานนามเสียใหม่ว่า "ลามาร์ชาเรอัล" (แปลตามตัวว่า เพลงมาร์ชของพระเจ้าแผ่นดินหรือเพลงมาร์ชหลวง) ดังปรากฏอยู่ในปัจจุบัน

ในสมัยสาธารณรัฐสเปนที่ 2 (พ.ศ. 2474-2483) เพลงลามาร์ชาเรอัลถูกงดใช้ในฐานะเพลงชาติและแทนที่ด้วยเพลง "อิมโนเดริเอโก" ()  สมัยนี้เป็นสมัยที่เกิดสงครามกลางเมืองเป็นระยะเวลานาน เมื่อสิ้นสุดสงครามแล้ว จอมพลฟรานซิสโก ฟรังโก ได้ปกครองประเทศในฐานะผู้เผด็จการ และนำเอารื้อฟื้นเพลงลามาร์ชาเรอัลกลับมาใช้เป็นเพลงชาติอีกครั้งในชื่อเพลง "ลามาร์ชากรานาเดรา"

เพลงชาติสเปนฉบับปัจจุบันนี้ได้กำหนดให้ใช้ตามรัฐธรรมนูญฉบับ พ.ศ. 2522 โดยไม่มีเนื้อร้องประกอบฟรานซิสโก ฟรังโก

ในเดือนตุลาคม พ.ศ. 2540 มีพระบรมราชโองการให้ใช้เพลงลามาร์ชาเรอัลเป็นเพลงชาติอย่างเป็นทางการสืบมาจนถึงทุกวันนี้ เพลงนี้มีใช้บรรเลงอยู่สองฉบับ คือ ฉบับสังเขป (ความยาวประมาณ 35 วินาที) และฉบับเต็ม (ความยาวประมาณ 1 นาที) ขึ้นอยู่กับว่าจะใช้บรรเลงในโอกาสใด

## บทร้อง
แม้ว่าเพลงชาติสเปนจะไม่มีเนื้อร้องก็ตาม แต่ก็มีบทขับร้องสำหรับเพลงนี้เขียนขึ้นมาในอดีตอยู่บางช่วงเหมือนกัน เช่น เนื้อร้องเพลงชาติสเปนในรัชสมัยพระเจ้าอัลฟอนโซที่ 13 และเนื้อร้องสมัยการปกครองของจอมพลฟรังโก อย่างไรก็ตาม เนื้อร้องเหล่านี้ก็มิได้มีการรับรองให้ใช้ในปัจจุบัน

### เนื้อร้องในรัชสมัยพระเจ้าอัลฟอนโซที่ 13
เนื้อร้องฉบับนี้ประพันธ์โดยเอดัวร์โด มาร์กินา

;คำแปลในภาษาอื่น ๆ

### เนื้อร้องในสมัยจอมพลฟรังโก
เนื้อร้องที่แสดงตามตารางข้างล่างนี้ ได้มีการแก้ไขบทร้องเมื่อ ค.ศ. 1928 จากบทกวีต้นฉบับที่ประพันธ์โดยโฆเซ มาริอา เปมัน ในรัชสมัยพระเจ้าอัลฟอนโซที่ 13 ภายใต่รัฐบาลของมิเกล ปริโม เด ริเบรา [(เนื้อร้องดั้งเดิม ภาษาสเปน)](https://es.wikisource.org/wiki/Marcha_Real_de_España_(José_Mar%C3%ADa_Pemán)). ต่อมาแก้ไขเนื้อร้องบางส่วน, โดยกล่าวถึงแนวคิดลัทธิฟาสซิสต์ อ้างอิงจากตราสัญลักษณ์ของขบวนการชาตินิยม-คาทอลิค, เช่น "การชูแขนขวา" และ "แอกและลูกธนู" ในสมัยยุคกลาง โดย อิซาเบลแห่งกัสติยา และ เฟอร์ดินานแห่งอารากอน สื่อถึงการรวมชาติสเปนของระราชวงศ์ทั้งสองอาณาจักร.

;คำแปลในภาษาอื่น ๆ

### บทร้องร่วมสมัย (ไม่เป็นทางการ)

## สื่อ

## ดูเพิ่ม
* อิมโนเดริเอโก
* ตราแผ่นดินของสเปน

## สกอร์ดนตรี
*สกอร์ดนตรีเพลงมาร์ชหลวง สำหรับบรรเลงทางเปียโน

## อ้างอิง

## แหล่งข้อมูลอื่น
* The National Anthem (Prime Minister's Office site) 
* 2008 Spanish National Anthem Lyrics in English  and in Spanish 
* UNAMU 

สเปน
หมวดหมู่:เพลงสรรเสริญพระบารมี
หมวดหมู่:ประเทศสเปน
หมวดหมู่:เพลงสเปน
45

**45** (**สี่สิบห้า**) เป็นจำนวนธรรมชาติที่อยู่ถัดจาก 44 (สี่สิบสี่) และอยู่ก่อนหน้า 46 (สี่สิบหก)

## คำเติมนำหน้า
* ภาษากรีก - 
* ภาษาละติน - 

## ความหมาย
* 45 เป็นเลขอะตอมของ โรเดียม
* ซอยที่ 45 ของถนนจรัญสนิทวงศ์ มีอีกชื่อว่า ซอยวัดปฐมบุตร

## ในทางคณิตศาสตร์

หมวดหมู่:จำนวนเต็ม
หูกระจง

**หูกระจง** หรือ **แผ่บารมี** (*Terminalia ivorensis* Chev.) มีถิ่นกำเนิดในป่าแอฟริกาตะวันตก แถบเส้นศูนย์สูตร ตั้งแต่ประเทศแคเมอรูนไปจนถึงประเทศเซียร์ราลีโอน เป็นพืชเศรษฐกิจ มีการปลูกเพื่อใช้เนื้อไม้ ในแถบถิ่นกำเนิด เป็นไม้ที่มีการเจริญเติบโตเร็ว และมีอายุยืน

## ลักษณะ
เป็นไม้ที่มีทรงพุ่มสวยงามแตกกิ่งเป็นชั้น ๆ แต่ละชั้นห่างกันประมาณ 50-100 ซม. แม้หูกระจงเป็นไม้ผลัดใบแต่จะผลัดใบน้อยกว่าหูกวาง โดยปกติเป็นไม้ที่ชอบน้ำเมื่อนำไปปลูกในกระถางหรือลงดินแล้วรดน้ำให้ชุ่ม และสม่ำเสมอใบแทบจะไม่ร่วงเลย และที่ตั้งชื่อว่า หูกระจงเป็นเพราะลักษณะใบคล้ายกับหูกวาง แต่ใบหูกระจงจะมีขนาดเล็กกว่า สำหรับดอกมีสีขาวคล้ายดอกกระถินณรงค์ เมล็ดหูกระจงจะคล้ายกับเมล็ดพุทรา และปัจจุบันการขยายพันธุ์ต้นหูกระจงนิยมใช้วิธีเพาะเมล็ดเนื่องจากเจริญเติบโตได้เร็ว และได้ทรงพุ่มที่สวยงาม แต่มีข้อเสีย คือ รากของหูกระจงแผ่เป็นแนวนอนไปได้ไกล ชอนไชพื้นโครงสร้างอาคารจนเกิดความเสียหายได้

หมวดหมู่:วงศ์สมอ
หมวดหมู่:ไม้ประดับ
โคโลญ (แก้ความกำกวม)

**โคโลญ** อาจหมายถึง

* โคโลญ เมืองในประเทศเยอรมนี
* โคโลญ (เครื่องสำอาง) เครื่องสำอาง มีต้นกำเนิดจากเมืองโคโลญ
* โคโลญ (รันม่า ½) ตัวละครจากรันม่า ½ ไอ้หนุ่มกังฟู
พระเจ้าฮัมมูราบี

**ฮัมมูราบี** (; ) กษัตริย์ชาวอามอไรท์องค์ที่ 6 และเป็นพระมหากษัตริย์พระองค์แรกแห่งจักรวรรดิบาบิโลน รู้จักกันดีที่สุดในด้านกฎหมายในขณะเดียวกับความเป็นผู้ยิ่งใหญ่ด้านการทหารที่ทำให้อาณาจักรบาบิโลนมีอำนาจมากที่สุดในแถบเมโสโปเตเมียโดยการเอาชนะพวกซูเมอร์และพวกอัคคาด

## พระราชประวัติ
ฮัมมูราบีปกครองจักรวรรดิบาบิโลนตั้งแต่ปี 1792 ก่อนคริสตกาล ในช่วงต้นของการครองราชย์บ้านเมืองค่อนข้างมีความสงบสุข ทรงทำลายและขับไล่กองทัพผู้รุกรานได้แก่ พวกอีลาไมท์และกองทัพอื่น ๆ ออกไปจากอาณาจักรได้อย่างเด็ดขาด และได้ทรงผนวกอาณาจักรลาร์ซาและอาณาจักรยามัตบาล ไว้ในอำนาจเป็นราชอาณาจักรเดียวโดยมีบาบิโลนเป็นศูนย์กลาง ความเฟื่องฟูด้านอักษรศาสตร์ที่รุ่งเรืองตามความเจริญของอาณาจักรบาบิโลนทำให้กฎหมายต่าง ๆ ของกษัตริย์ได้รับการยอมรับไปตลอดชายฝั่งทะเลเมดิเตอเรเนียน มีการค้นพบแผ่นจารึกดินเผาที่เป็นสนธิสัญญาจำนวนมากที่สอบอายุได้ว่าตรงกับสมัยของพระองค์และกษัตริย์ที่ครองราชย์ต่อมา รวมทั้งจดหมายที่มีการลงนามด้วย หนึ่งในจำนวนนั้นมีหนังสือคำสั่งให้เคลื่อนทหารจำนวน 240 นายจากอัสซีเรียและไซทัลลัม ซึ่งเป็นข้อพิสูจน์ว่าพวกอัสซีเรียเคยตกอยู่ใต้การปกครองของบาบิโลน

ฮัมมูราบีแผ่อำนาจการปกครองของจักรวรรดิบาบิโลนครั้งแรกไปทางใต้ก่อนแล้วจึงขยายขอบเขตครอบคลุมพื้นที่เกือบทั้งหมดของเมโสโปเตเมีย ชัยชนะอย่างเด็ดขาดทางการทหารเกิดขึ้นค่อนข้างล่าช้าในรัชสมัยของพระองค์ และที่สำเร็จลงได้อาจเป็นเพราะการล่มสลายของอาณาจักรแชมชิ - เอดัด

## ประมวลกฎหมายฮัมมูราบี
thumb|250px|แผ่นจารึกประมวลกฎหมายฮัมมูราบี
ชื่อเสียงที่เป็นที่รู้จักมากที่สุดของกษัตริย์ฮัมมูราบีได้แก่การประกาศใช้กฎหมายที่เรียกกันว่า *[[ประมวลกฎหมายฮัมมูราบี]]* (Code of Hammurabi) ที่เขียนลงบนสเตลา และติดตั้งไว้ในที่สาธารณะให้คนทั่วไปได้อ่านแม้จะมีคนรู้หนังสือไม่มากก็ตาม แผ่นสเตลานี้ถูกรื้อถอนจากการปล้นสะดมไปไว้ที่เมืองหลวงซูซาของเอลาไมท์ และถูกค้นพบเมื่อปี พ.ศ. 2444 ซึ่งปัจจุบันตั้งแสดงไว้ในพิพิธภัณฑ์ลูฟในกรุงปารีส

แม้บทลงโทษตามกฎหมายฮัมมูราบีจะดูว่าโหดเหี้ยมตามความคิดของคนสมัยใหม่ แต่การทำกฎหมายให้เป็นลายลักษณ์อักษรและพยายามใช้บังคับอย่างเป็นระบบกับทุกคน และการ “ถือว่าเป็นผู้บริสุทธิ์ไว้ก่อนจนกว่าจะได้รับการพิสูจน์ว่าผิด” ที่นับเป็นวิวัฒนาการทางอารยธรรมที่สำคัญของมนุษย์ ทฤษฎีใหม่บางทฤษฎีถือว่าการนับกฎหมายฮัมมูราบีให้มีสถานะเป็นประมวลกฎหมายอย่างปัจจุบันนั้นไม่ถูกต้องนัก เพราะความจริงน่าจะนับได้เพียงการเป็นอนุสรณ์ยกย่องว่ากษัตริย์ฮัมมูราบีเป็น “ตัวอย่างกษัตริย์ที่ทรงไว้ซึ่งความยุติธรรม” เท่านั้นเพราะในชีวิตของคนย่อมมีความผิดอย่างอื่นที่ไม่ใช่การลักขโมย

นอกจากกฎหมายแล้ว ฮัมมูราบียังได้ทรงทำให้บาบิโลนเป็นสถานที่สวยงามขึ้นโดยการปรับปรุงระบบชลประทาน ต่อมาในภายหลังจักรวรรดิบาบิโลนล่มสลายลงโดยผู้ปกครองที่สืบต่ออำนาจจากกษัตริย์ฮัมมูราบีได้รับแรงกดดันทางอำนาจจากพวกฮิตไตท์ที่นำโดยกษัตริย์มิวซิลิสที่ 1 แต่โดยความเป็นจริงบาบิโลนถูกครอบครองโดยพวกแคสไซต์ที่นำโดยกษัตริย์อคุมคัครีน ซึ่งได้ปกครองบาบิโลนต่อมาอีก 400 ปีโดยที่ยังยอมรับและใช้ประมวลกฎหมายฮัมมูราบีสืบต่อมา

## อ้างอิง
### หมายเหตุ

### อ้างอิง

## แหล่งข้อมูลอื่น

* A Closer Look at the Code of Hammurabi (Louvre museum) 
* 
* 

หมวดหมู่:บุคคลในศตวรรษที่ 18 ก่อนคริสตกาล
ฮัมมูราบี
กษัตริย์
หมวดหมู่:นิติศาสตร์
หมวดหมู่:กฎหมาย
หมวดหมู่:มหาราช
ซาอิ

**ซาอิ** ชื่อตัวละครการ์ตูน สามารถหมายถึง
* ซาอิ (นินจาคาถาโอ้โฮเฮะ)  (サイ) นินจาจากหมู่บ้านโคโนฮะ เข้าร่วมกลุ่มกับนารูโตะในภารกิจตามตัวซาสึเกะ
* ฟุจิวะระ โนะ ซาอิ (藤原佐為) วิญญาณฮงอินโบ นักเล่นโกะในสมัยโบราณที่มาอยู่ร่วมกับฮิคารุ

## ดูเพิ่ม
* ไซ
ปีเตอร์ สกิลลิง

**ปีเตอร์ สกิลลิง** () เป็นนักปราชญ์พระพุทธศาสนาชาวแคนาดาที่มาปักหลักอยู่ในประเทศไทยไม่น้อยกว่า 30 ปี เป็นผู้ชำนาญทั้งพระไตรปิฎกภาษาบาลี, สันสกฤต และทิเบต  เชี่ยวชาญทั้งภาษาอังกฤษ ฝรั่งเศสและเยอรมัน

## การศึกษา
ปีเตอร์ สกิลลิง สำเร็จปริญญาเอกด้านบูรพคดีศึกษา จากมหาวิทยาลัยปารีส ประเทศฝรั่งเศส โดยเขียนวิทยานิพนธ์ออกมาได้คะแนนระดับดีมาก

## เกียรติคุณ
บทความของปีเตอร์เป็นที่นิยมอ่านกันอย่างแพร่หลาย ในเวลาเดียวกัน ปีเตอร์ยังได้รับเชิญไปบรรยายที่สถาบันการศึกษาชั้นนำของโลกหลายแห่ง เช่น มหาวิทยาลัยออกซฟอร์ด มหาวิทยาลัยปารีส มหาวิทยาลัยฮาร์วาร์ด มหาวิทยาลัยสแตนฟอร์ด มหาวิทยาลัยแคลิฟอร์เนีย เบิร์กลีย์ บทความของท่านมีตีพิมพ์แพร่หลายในวารสารพระพุทธศาสนาชั้นนำของโลก เช่น Journal of the Pali Text Society, Journal of the American Oriental Society, Bulletin of the School of Oriental and African Studies, Buddhist Studies Review, Indo-Iranian Journal, etc. ปีเตอร์เป็นนักวิชาการไม่กี่คนในโลกที่ชำนาญด้าน พระพุทธศาสนาในเอเชียตะวันออกเฉียงใต้

## ตำแหน่งหน้าที่การงานในปัจจุบัน
ปีเตอร์เคยเป็นนักวิจัยสมาคมบาลีปกรณ์ เคยบวชเป็นพระที่วัดเบญจมบพิตรดุสิตวนาราม มีผลงานการนำเสนอบทความวิจัย ณ สถาบันการศึกษาชั้นนำของโลกต่าง ๆ ไม่น้อยกว่า 300 ชิ้น ปัจจุบัน 
* เป็นนักวิจัยสถาบันวิจัยภาษาบาลีลุมพินี (Lumbini Research Institute) ประเทศเนปาล
* เป็นตัวแทน สมาคมบาลีปกรณ์ ในประเทศไทย  
* เป็นผู้ก่อตั้ง โครงการอนุรักษ์คัมภีร์ใบลานเก่าในประเทศไทย (Project for the Fragile Palmleafs Manuscripts Preservation)
* เป็นอาจารย์พิเศษ บรรยายพระพุทธศาสนาแบบทิเบต ที่ คณะอักษรศาสตร์ จุฬาลงกรณ์มหาวิทยาลัย
* เป็นนักวิจัยประจำสถาบันวิจัยตะวันออกไกลของฝรั่งเศส (l'École française d'Extrême-Orient) ประเทศฝรั่งเศส

## ที่พักอาศัย
ปัจจุบัน มีบ้านพักอยู่ในประเทศไทยอย่างถาวร ที่จังหวัดนนทบุรี 

หมวดหมู่:ชาวแคนาดา
หมวดหมู่:ผู้เชี่ยวชาญด้านศาสนาพุทธ
หมวดหมู่:บุคคลจากมหาวิทยาลัยปารีส
หมวดหมู่:บุคคลจากมหาวิทยาลัยแคลิฟอร์เนีย เบิร์กลีย์
หมวดหมู่:บุคคลจากมหาวิทยาลัยสแตนฟอร์ด
อริยสัจ 4

**อริยสัจ** () หรือที่รู้จักกันในชื่อ **จตุราริยสัจ** หรือ **อริยสัจ 4** คือหลักคำสอนที่เป็นหัวใจสำคัญของพระพุทธศาสนา อันเป็นความจริงอันประเสริฐ 4 ประการ ที่พระโคตมพุทธเจ้าได้ตรัสรู้ด้วยพระปัญญาอันยิ่ง ณ วันเพ็ญเดือน 6 ใต้ต้นพระศรีมหาโพธิ์ การเข้าใจในอริยสัจ 4 ถือเป็นหนทางไปสู่การดับทุกข์และบรรลุนิพพาน

อริยสัจ 4 ประกอบด้วยความจริง 4 ประการ ดังนี้:

# **[[ทุกข์]]** () — คือ สภาพที่ทนได้ยาก สภาวะที่บีบคั้นขัดแย้ง ทำให้เกิดความไม่สบายกายไม่สบายใจ เป็นปัญหาของชีวิต ตามแนวอธิบายใน **สังยุตตนิกายอรรถกถา** (สารถปกาสินี) มีการแจกแจงดังนี้:
#* **สภาวทุกข์** (ทุกข์เป็นสภาพ)
#* **ปริยายทุกข์** (ทุกข์เป็นอาการ)
#* **นิปปริยายทุกข์** (อุปาทานขันธ์เป็นทุกข์โดยสรุป)
#*: นอกจากนี้ยังมีการแบ่งเป็น:
#* **ทุกข์ประจำ** (สภาพที่ติดมากับสังขาร เช่น เกิด แก่ เจ็บ ตาย)
#* **ทุกข์จร** (อาการที่เกิดขึ้นเป็นคราว ๆ)
#* **ทุกข์รวบยอด** คือ การยึดมั่นในขันธ์ 5 () นั่นเองที่เป็นตัวทุกข์
# **[[สมุทัย]]** () — คือ เหตุแห่งทุกข์ ได้แก่ **[[ตัณหา]]** (ความทะยานอยาก) 3 ประเภท คือ:
#* **[[กามตัณหา]]** — ความอยากในกามคุณอารมณ์ที่น่าปรารถนา
#* **[[ภวตัณหา]]** — ความอยากเป็น อยากคงอยู่ตลอดไป (ประกอบด้วยสัสสตทิฏฐิ)
#* **[[วิภวตัณหา]]** — ความอยากในความไม่มีภพ อยากไม่เป็น อยากให้สิ้นสุด (ประกอบด้วยอุจเฉททิฏฐิ)
# **[[นิโรธ]]** () — คือ ความดับทุกข์ สภาวะที่ตัณหาดับสิ้นไปโดยไม่เหลือ อันได้แก่ นิพพาน มีลักษณะคือการสละ (จาคะ), การวาง (ปฏินิสสัคคะ), การปล่อย (มุตติ), และความไม่พัวพัน (อนาลโย) ในตัณหา
# **[[มรรค]]** () — คือ หนทางปฏิบัติที่นำไปสู่ความดับทุกข์ เรียกว่า **[[อริยมรรคมีองค์ 8]]** หรือ **[[มัชฌิมาปฏิปทา]]** (ทางสายกลาง) ประกอบด้วย:
#* สัมมาทิฏฐิ (ความเห็นชอบ)
#* สัมมาสังกัปปะ (ความดำริชอบ)
#* สัมมาวาจา (การเจรจาชอบ)
#* สัมมากัมมันตะ (การกระทำชอบ)
#* สัมมาอาชีวะ (การเลี้ยงชีพชอบ)
#* สัมมาวายามะ (ความพยายามชอบ)
#* สัมมาสติ (ความระลึกชอบ)
#* สัมมาสมาธิ (ความตั้งใจมั่นชอบ)

## กิจในอริยสัจ 4
กิจในอริยสัจ คือหน้าที่ที่ต้องปฏิบัติต่ออริยสัจแต่ละข้อ เรียกว่า **กิจญาณ** ซึ่งเป็นส่วนหนึ่งของญาณทัสสนะ (รอบ 3 อาการ 12) ดังนี้:

# **ปริญญา** (ทุกข์ - ควรรู้) — ทำความเข้าใจปัญหาตามความเป็นจริง
# **ปหานะ** (สมุทัย - ควรละ) — กำจัดสาเหตุที่ทำให้เกิดทุกข์
# **สัจฉิกิริยา** (นิโรธ - ควรทำให้แจ้ง) — เข้าถึงภาวะที่ไร้ปัญหา
# **ภาวนา** (มรรค - ควรเจริญ) — ฝึกอบรมลงมือปฏิบัติเพื่อให้ถึงจุดหมาย

## รอบ 3 อาการ 12
การหยั่งรู้อริยสัจครบ 3 รอบ (ญาณ 3) ในแต่ละสัจจะ รวมเป็นอาการ 12 มีรายละเอียดดังนี้:

## อ้างอิง
* ราชบัณฑิตยสถาน. (2548). *พจนานุกรมศัพท์ศาสนาสากล ฉบับราชบัณฑิตยสถาน.* (พิมพ์ครั้งที่ 2 แก้ไขเพิ่มเติม). กรุงเทพฯ : อรุณการพิมพ์. หน้า 65-66.
* พระธรรมปิฎก (ประยุทธ์ ปยุตฺโต). "พุทธธรรม" มหาจุฬาลงกรณราชวิทยาลัย, 2546


หมวดหมู่:คำศัพท์ศาสนาพุทธ
พระสูตร

**พระสูตร** () ในวรรณกรรมอินเดีย สื่อถึงคติพจน์หรือชุดคติพจน์ในรูปของคู่มือ หรือในความหมายโดยกว้างคือคู่มือหรือข้อความแบบย่อ พระสูตรเป็นหนึงในประเภทของเนื้อหาในอินเดียยุคโบราณถึงยุคกลาง ซึ่งพบในศาสนาฮินดู ศาสนาพุทธ และศาสนาเชน

ในศาสนาฮินดู พระสูตรเป็นหนึ่งในประเภทองค์ประกอบทางวรรณกรรม ซึ่งเป็นการรวบรวมข้อความคติพจน์สั้น แต่ละสูตรมีความยาวไม่มากเหมือนทฤษฎีที่ถูกกรองเป็นคำหรือพยางค์เพียงไม่กี่คำ ซึ่งมีวิธีการในพิธีกรรม ปรัชญา ไวยากรณ์ หรือศาสตร์ความรู้ใด ๆ ที่สามารถรวมกันได้ พระสูตรที่เก่าแก่ที่สุดในศาสนาฮินดูถูกพบที่ชั้นพราหมณะ (Brahmana) และอารันยก (Aranyaka) ของพระเวท ปรัชญาฮินดูทุกสำนักถือให้พระเวทเป็นทางนำของพิธีกรรม ศิลปะสาขาต่าง ๆ กฎหมาย และจริยธรรมทางสังคม

ในศาสนาพุทธ พระสูตรเป็นสารบบตามคัมภีร์ ซึ่งหลายอันถือว่าเป็นบันทึกปากเปล่าจากพระโคตมพุทธเจ้า แม้ว่ามันจะไม่ได้เป็นคติพจน์ แต่ยังมีรายละเอียดที่บางครั้งกล่าวถึงซ้ำ นี่อาจสะท้อนถึงรากทางปรัชญาของ *สุกตะ* (sukta; พูดดี) มากกว่า *สูตร* (sutra; เชือก)

ในศาสนาเชน พระสูตรเป็นพระธรรมเทศนาของพระมหาวีระ ซึ่งรวบรวมในเชนอาคมเช่นเดียวกันกับตำรากฎเกณฑ์ (บัญญัติในภายหลัง) ในภายหลัง

## ดูเพิ่ม
* อนันตสูตร
* พระไตรปิฎกภาษาจีน
* รายชื่อพระสูตร
* ศาสตรา
* การคัดลอกพระสูตร
* ซูตรัม
* พระไตรปิฎกภาษาทิเบต

## อ้างอิง

## บรรณานุกรม
* 
* Monier-Williams, Monier. (1899) *A Sanskrit-English Dictionary*. Delhi:Motilal Banarsidass. p.&nbsp;1241
* 

## แหล่งข้อมูลอื่น
*SuttaCentral Public domain translations in multiple languages of suttas from the Pali Tipitaka and other collections.
*Buddhist Scriptures in Multiple Languages
*More Mahayana Sutras
*The Hindu Vedas, Upanishads, Puranas, and Vedanta Sacred-texts.com
*A Modern sutra
*Digital Sanskrit Buddhist Canon
*Ida B. Wells Memorial Sutra Library (Pali Suttas)
*Chinese and English Buddhist Sutras

หมวดหมู่:วรรณกรรมศาสนาพุทธ
หมวดหมู่:วรรณกรรมศาสนาฮินดู

หมวดหมู่:วรรณกรรมศาสนาเชน
หมวดหมู่:ศาสนาฮินดูโบราณ
หมวดหมู่:ศาสนาในสมัยโบราณ
46

**46** (**สี่สิบหก**) เป็นจำนวนธรรมชาติที่อยู่ถัดจาก 45 (สี่สิบห้า) และอยู่ก่อนหน้า 47 (สี่สิบเจ็ด)

## คำเติมนำหน้า
* ภาษากรีก - 
* ภาษาละติน - 

## ความหมาย
* 46 เป็นเลขอะตอมของ แพลเลเดียม

## ในทางคณิตศาสตร์
1,2,23,46
หมวดหมู่:จำนวนเต็ม
สมาคมผู้ดูแลเว็บไทย

right|สัญลักษณ์สมาคมผู้ดูแลเว็บไทย

**สมาคมผู้ดูแลเว็บไทย** (Thai Webmaster Association) ปัจจุบันได้เปลี่ยนชื่อเป็นสมาคมผู้ดูแลเว็บไซต์และสื่อออนไลน์ไทย (THAI WEBMASTER & ONLINE MEDIA ASSOCIATION) เป็นสมาคมเอกชนของไทย จัดตั้งขึ้นอย่างเป็นทางการใน พ.ศ. 2545 จัดตั้งขึ้นเมื่อ พ.ศ. 2542) โดยกลุ่มผู้ประกอบอาชีพดูแลเว็บไซต์ มีจุดประสงค์ในการเป็นศูนย์กลางแลกเปลี่ยนความรู้ ประสบการณ์ ความคิดเห็น ระหว่างสมาชิก และส่งเสริมการเผยแพร่ข้อมูล ข่าวสารที่เป็นประโยชน์ต่อสมาชิกผู้ประกอบอาชีพผู้ดูแลเว็บไซต์

## ประวัติ

สมาคมผู้ดูแลเว็บไทย เดิมชื่อ **ชมรมไทยเว็บมาสเตอร์** เป็นสมาคมเอกชนที่จัดขึ้นเพื่อเป็นศูนย์กลางในการแลกเปลี่ยนความรู้และประสบการณ์ของคนทำเว็บไซต์ ที่เรียกโดยรวมว่า "ผู้ดูแลเว็บ" ซึ่งแปลมาจากคำภาษาอังกฤษว่า เว็บมาสเตอร์ (webmaster) โดยมีจุดประสงค์เพื่อเสริมสร้างความรู้ด้านวิชาการและกระตุ้นจริยธรรมให้กับผู้ดูแลเว็บ เพื่อที่จะร่วมกันสร้างสรรค์วงการเว็บไซต์ไทยให้มีคุณภาพไม่เป็นภัยต่อสังคม ในอดีตที่ผ่านมา สมาคมได้จัดกิจกรรมเสริมสร้างความรู้เกี่ยวกับเว็บและอินเทอร์เน็ตอย่างต่อเนื่อง รวมทั้งยังร่วมกันก่อตั้ง สภาวิชาชีพผู้ดูแลเว็บไทย (The Webmaster Council of Thailand) ขึ้นอย่างเป็นทางการ เพื่อสร้างกระบวนการควบคุมจริยธรรมกันเองภายในกลุ่มคนผู้ประกอบวิชาชีพผู้ดูแลเว็บ

## ผลงาน
* Young Webmaster Camp ค่ายเจาะลึกวิชาชีพเว็บมาสเตอร์สำหรับนิสิต-นักศึกษาผู้สร้างสรรค์  
* WebPresso จิบกาแฟคนทำเว็บ งานเสวนากระตุกต่อมความรู้คนทำเว็บไซต์ 
* งานฝึกอบรมสมาชิก งานฝึกอบรมให้ความรู้ด้านการทำเว็บไซต์สมาชิกในทุกๆ ด้าน 
* ปลาวาฬเบราว์เซอร์ เว็บเบราว์เซอร์ภาษาไทย จัดทำร่วมกับกระทรวงเทคโนโลยีสารสนเทศและการสื่อสาร 
* คลังปัญญาไทย เว็บไซต์สารานุกรมออนไลน์ ได้รับการสนับสนุนของ สำนักงานกองทุนสนับสนุนการสร้างเสริมสุขภาพ (สสส.) และกระทรวงศึกษาธิการ

## อ้างอิง

## แหล่งข้อมูลอื่น
* เว็บไซต์ของสมาคมผู้ดูแลเว็บไทย

ผู้ดูแลเว็บไทย
หมวดหมู่:อินเทอร์เน็ต
ไอยรา เอ็นเตอร์เทนเม้นท์

**ไอยรา เอ็นเตอร์เทนเม้นท์** ก่อตั้งขึ้นจากการรวมตัวกัน ของกลุ่มนักพัฒนาอะนิเมะชันในสาขาต่างๆ ที่มุ่งเน้นสร้างเกมเพื่อความบันเทิง ด้วยความตั้งใจที่จะแบ่งปันความสนุกไปยังทุกหนทุกแห่งบนโลกใบนี้

ไอยรา เอ็นเตอร์เทนเม้นท์ ประกอบธุรกิจทางด้านการทำงานอะนิเมะชัน มัลติมีเดีย งานสร้างเกมในรูปแบบสองมิติ สามมิติ สามมิติ การ์ตูนเฉด และการทำดนตรี โดยมีแผนงานพัฒนาเกมส์ที่หลากหลายออกมาอย่างต่อเนื่อง ร่วมกับการทำโปรโมชั่น และจัดจำหน่ายเกมไปสู่นักเล่นเกม ในงานนิทรรศการ ร้านค้า และร้านค้าอิเล็กทรอนิกส์         

## ผลงานเกมส์
* Panpan 2D
* Panpan 3D
* Probike Extreme

## ผลงานซอฟต์แวร์
* Air Traffic Control Simulation

## แหล่งข้อมูลอื่น
* บริษัท ไอยรา เอ็นเตอร์เทนเม้นท์ จำกัด 

หมวดหมู่:บริษัทวิดีโอเกม
หมวดหมู่:บริษัทวิดีโอเกมของไทย
หมวดหมู่:บริษัทของไทย
วาทกรรม

**วาทกรรม** คือรูปแบบของความคิด หรือกรอบความคิด เกี่ยวกับเรื่องใดเรื่องหนึ่ง ที่มีลักษณะเป็นสถาบันและมีการสืบทอด "ซึ่งแสดงออกผ่านทางการพูดและเขียนอย่างจริงจัง/ประโยคหรือนิยามที่ใช้บ่อยๆ" เพื่อที่จะคงไว้ซึ่งลักษณะของวาทกรรม และการปรับเปลี่ยนลักษณะของวาทกรรมนั้น ๆ

วาทกรรมแต่ละเรื่องมีระบบความคิด และเหตุผลของตน ในการอธิบายหรือมอง "ความจริง" ซึ่งวาทกรรมเรื่องเดียวกัน แต่ต่างระบบความคิดและเหตุผลก็จะมีความแตกต่างกันออกไป ในการให้อรรถาธิบายต่อเรื่องนั้น ๆ ดังนั้นในเรื่องเดียวกันจึงมีวาทกรรมหลายชุดที่เกี่ยวข้องและวาทกรรมแต่ละชุดก็มีความขัดแย้ง หรือปฏิเสธ "ความจริง" ของวาทกรรมอีกชุดหนึ่งได้

นอกจากนี้แล้วการเกิดขึ้นของวาทกรรมแต่ละชุดในแต่ละเรื่องย่อมมีจุดประสงค์ ตัวอย่างเช่นวาทกรรมของกลุ่มที่ต่อต้านเกย์ ก็มีจุดประสงค์เพื่อที่จะต่อต้านชายที่มีพฤติกรรมรักร่วมเพศ และพยายามที่จะแสดงให้เห็นว่าพฤติกรรมรักร่วมเพศเป็นพฤติกรรมที่ขัดต่อศีลธรรมอันดีของสังคม และยังเป็นการละเมิดบรรทัดฐานของสังคม ตลอดจนถือว่าพฤติกรรมเช่นนี้เป็นสิ่งผิดปกติและสมควรที่จะได้รับการแก้ไขให้ถูกต้อง เป็นต้น

## การเข้ามาของมโนทัศน์

คำว่า วาทกรรม เข้ามาในวงการสังคมศาสตร์ไทยเป็นครั้งแรกในเชิงอรรถของบทความเกี่ยวกับ ฌอง โบดริยาร์ด ของ สุทธิพันธ์ จิราธิวัฒน์ และ จีรติ ติงศภัทย์ ในวารสาร *[[จดหมายข่าวสังคมศาสตร์]]* Vol.10 No.4 พ.ค.- ก.ค. ค.ศ. 1988 (พ.ศ. 2531) อย่างไรก็ดีผู้ที่เป็นคนใช้คำว่า วาทกรรม ในฐานะคำแปลของคำว่า *discourse* นั้นก็คือ สมเกียรติ์ วันทะนะ บรรณาธิการการของจดหมายข่าวสังคมศาสตร์ ซึ่งข้อมูลตรงนี้มีระบุไว้ที่เชิงอรรถของบทความดังกล่าว

อย่างไรก็ดีคำว่าวาทกรรมนั้นก็ได้ปรากฏตัวอย่างเต็มรูปแบบในบทความ "ฟุ้งวาทกรรมว่าด้วยอูฐวิทยา" ในจดหมายข่าวสังคมศาสตร์ Vol.11 No.1 1998 ซึ่งหลังจากนั้นคำว่าวาทกรรมก็ได้มีการใช้ในวงวิชาการอย่างกว้างขวางขึ้นเรื่อย ๆ และขยายมานอกวงวิชาการในเวลาต่อมา

## อ้างอิง

หมวดหมู่:การวิเคราะห์วาทกรรม
หมวดหมู่:อรรถศาสตร์
หมวดหมู่:ภาษาศาสตร์สังคม
หมวดหมู่:มานุษยวิทยา
หมวดหมู่:ปรัชญาการเมือง
หมวดหมู่:ปรัชญาสังคม
หมวดหมู่:มโนทัศน์ทางปรัชญา
หมวดหมู่:การโต้วาที
ทักษิณานุปทาน

**ทักษิณานุประทาน** หรือ  **ทักษิณานุปทาน**  เป็นพิธีการทำบุญอุทิศส่วนกุศลให้แก่ญาติทั้งหลายที่ล่วงลับไปแล้ว  นิยมปฏิบัติกันคือ ในงานฉลองหรืองานวันเกิด นิยมนำอัฐของบรรพบุรุษหรือของอุปัชฌาย์อาจารย์มาทำพิธีบังสุกุลกรวดน้ำอุทิศ ส่วนกุศลไปให้เพื่อแสดงถึงความกตัญญูกตเวทีส่วนกุศลไปให้เพื่อแสดงถึงความกตัญญูกตเวทีก่อนแล้วจึงทำพิธีบุญเพื่อตัวเองในภายหลัง

## พิธีกรรม
* ตักบาตร 
* เลี้ยงพระ 
* บังสุกุล 
* ถวายสังฆทาน 
* การกรวดน้ำ (ราชาศัพท์ คือ หลั่งทักษิโณทก)

หมวดหมู่:พิธีกรรมในศาสนาพุทธ
องค์การพุทธศาสนิกสัมพันธ์แห่งโลก

[thumb|right|ธงฉัพพัณณรังสี เป็น[ธงศาสนาพุทธสากล ซึ่งรับรองโดยองค์การพุทธศาสนิกสัมพันธ์แห่งโลก]]
**องค์การพุทธศาสนิกสัมพันธ์แห่งโลก** () เป็นองค์การทางศาสนาพุทธระหว่างประเทศ อาจารย์สุชีพ ปุญญานุภาพ ซึ่งเคยดำรงตำแหน่งเป็นหนึ่งในกรรมการบริหารของสำนักงานใหญ่องค์การพุทธศาสนิกสัมพันธ์แห่งโลกเป็นเวลาหลายสิบปีก่อนที่ท่านจะเสียชีวิต เป็นผู้แปลชื่อองค์การนี้เป็นภาษาไทย

อาจารย์สุชีพ ปุญญานุภาพเข้าไปเกี่ยวข้องกับองค์การพุทธศาสนิกสัมพันธ์แห่งโลก ตั้งแต่ท่านยังเป็นพระภิกษุอยู่วัดกันมาตุยาราม เมื่อท่านบุกเบิกให้มีการรื้อฟื้นมหาวิทยาลัยสงฆ์มหามกุฏราชวิทยาลัย จนมหาวิทยาลัยสงฆ์ถือกำเนิดขึ้นมาแล้ว ท่านได้รับเชิญไปประชุมที่ประเทศศรีลังกา โดยมีพระมหาแสง โฆสธมฺโม (ปัจจุบันคือศาสตราจารย์แสง จันทร์งาม) ร่วมเดินทางไปด้วย การไปประชุมครั้งนั้น เป็นการประชุมของชาวพุทธใหญ่ที่สุดเท่าที่เคยมีมา เพราะเป็นการเชิญทั้งแกนนำชาวพุทธฝ่ายมหายาน เถรวาท และวัชรยานไปพร้อมกัน เพื่อทำงานเผยแผ่พระพุทธศาสนาร่วมกัน ผู้นำชาวศรีลังกาที่เชิญชวนให้ชาวพุทธสามัคคีกันเผยแผ่มากกว่าจะต่างคนต่างทำงานกันก็คือ ศ. ดร. คุณปาละ ปิยเสนะ มาลาลาเสเกรา (G. P. Malalasekera) ซึ่งนำไปสู่การก่อตั้งองค์การพุทธศาสนิกสัมพันธ์แห่งโลก เพื่อให้ตัวแทนพระพุทธศาสนาจากนิกายและประเทศต่างๆ ได้มีโอกาสมาประชุมปรึกษาหารือการพระศาสนาร่วมกัน

ปัจจุบัน องค์การพุทธศาสนิกสัมพันธ์แห่งโลก มีสำนักงานใหญ่ที่ประเทศไทย ถนนสุขุมวิท ด้านหลังอุทยานเบญจสิริ

## ประธานองค์การพุทธศาสนิกสัมพันธ์แห่งโลก
* หม่อมเจ้าพูนพิศมัย ดิศกุล
* สัญญา ธรรมศักดิ์
* แผน วรรณเมธี เลขาธิการสภากาชาดไทย

## แหล่งข้อมูลอื่น
* เว็บไซต์องค์การพุทธศาสนิกสัมพันธ์แห่งโลก

หมวดหมู่:องค์การที่ก่อตั้งในปี พ.ศ. 2493
หมวดหมู่:องค์การทางศาสนาพุทธ
หมวดหมู่:องค์การระหว่างประเทศ
หมวดหมู่:องค์การในเขตคลองเตย
วัชระ งามจิตรเจริญ

**ศาสตราจารย์ ดร. วัชระ งามจิตรเจริญ** เกิดที่เขตสาธร กรุงเทพ ฯ  เมื่อวันที่ 10 มีนาคม  พ.ศ. 2504

## การศึกษา
*สำเร็จเปรียญธรรม ๙ ประโยค ขณะเป็นสามเณร ได้เป็นนาคหลวง ในพระบรมราชานุเคราะห์  
*สำเร็จการศึกษาปริญญาตรี  พุทธศาสตรบัณฑิต (เกียรตินิยมอันดับ 1) จากมหาวิทยาลัยมหาจุฬาลงกรณราชวิทยาลัย
*สำเร็จการศึกษาปริญญาตรี  ศิลปศาสตรบัณฑิต (เกียรตินิยมอันดับ 1) จากมหาวิทยาลัยสุโขทัยธรรมาธิราช
*สำเร็จการศึกษาปริญญาโท  สาขาวิชาปรัชญา จาก มหาวิทยาลัยเดลี ประเทศอินเดีย จนจบปริญญาโทเกียรตินิยมเหรียญทอง
*สำเร็จการศึกษาปริญญาเอก  สาขาวิชาปรัชญา จาก จุฬาลงกรณ์มหาวิทยาลัย

## การทำงาน
*อดีตเคยเป็นหัวหน้าภาควิชาปรัชญา  คณะพุทธศาสตร์  มหาวิทยาลัยมหาจุฬาลงกรณราชวิทยาลัย
*อดีตพระจริยานิเทศก์ประจำจังหวัดกาญจนบุรี 
*เป็นรองศาสตราจารย์ระดับ 9 ภาควิชาปรัชญา  คณะศิลปศาสตร์ มหาวิทยาลัยธรรมศาสตร์
*ได้รับแต่งตั้งเป็นศาสตราจารย์ ในปี พ.ศ. 2555

## ผลงาน
ศาสตราจารย์ ดร.วัชระ งามจิตรเจริญ มีผลงานทางวิชาการมากมายทั้งที่เป็นงานวิจัย หนังสือ หนังสือแปล บทความ วิทยานิพนธ์ และงานวิจัย เช่น 
หนังสือ ได้แก่ ความรู้พื้นฐานทางศาสนา,พุทธศาสนาเถรวาท หนังสือแปล ได้แก่ วิมุตติมรรค บทความ ได้แก่ พัฒนาการของมโนทัศน์เรื่องอนัตตาในพุทธปรัชญาเถรวาท,ปัญหาของขณิกวาท,บทวิพากษ์อภิธรรม วิทยานิพนธ์ อักษรศาสตรดุษฎีบัณฑิต "นิพพานในพุทธปรัชญาเถรวาท:อัตตาหรืออนัตตา" งานวิจัย "นิพพานในพระไตรปิฎกและอรรถกถา" และผลงานวิจัยล่าสุดคือ "แนวคิดในการใช้พุทธธรรมเพื่อดำเนินการทางเศรษฐกิจในสังคมทุนนิยม: กรณีศึกษา" นอกจากนี้ยังเป็นอาจารย์พิเศษและวิทยากรบรรยายวิชาทางด้านปรัชญาและพุทธศาสนาตามสถาบันต่าง ๆ ตั้งแต่ระดับปริญญาตรีถึงปริญญาเอก เช่น มหาวิทยาลัยมหาจุฬาลงกรณราชวิทยาลัย,จุฬาลงกรณ์มหาวิทยาลัย,มหาวิทยาลัยสงขลานครินทร์,มหาวิทยาลัยเกษมบัณฑิต, วิทยาลัยพยาบาลทหารเรือ

## เครื่องราชอิสริยาภรณ์

## อ้างอิง

หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:ศาสตราจารย์
หมวดหมู่:เปรียญธรรม 9 ประโยค
หมวดหมู่:ข้าราชการพลเรือนชาวไทย
หมวดหมู่:นาคหลวง
หมวดหมู่:บุคคลจากคณะพุทธศาสตร์ มหาวิทยาลัยมหาจุฬาลงกรณราชวิทยาลัย
หมวดหมู่:บุคคลจากสาขาวิชาศึกษาศาสตร์ มหาวิทยาลัยสุโขทัยธรรมาธิราช
หมวดหมู่:ศิษย์เก่าจากมหาวิทยาลัยเดลี
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:ผู้เชี่ยวชาญด้านศาสนาพุทธ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากเขตสาทร
โต้คลื่น

thumb|นักกีฬาโต้คลื่น

**กีฬาโต้คลื่น** () เป็นกีฬาที่ต้องใช้กระดานโต้คลื่นเป็นอุปกรณ์หลักในการเล่น โดยผู้เล่นจะนำกระดานโต้คลื่นออกไปในทะเลเพื่อจะว่ายน้ำจับคลื่นไปในทิศทางเดียวกับการเคลื่อนที่ของคลื่น และเมื่อคลื่นมีกำลังแรงพอที่จะพยุงตัวนักโต้คลื่นและกระดานโต้คลื่นแล้ว นักโต้คลื่นจะยืนทรงตัวบนกระดานโต้คลื่น และแสดงท่าทางลีลาในการโต้คลื่น

## สถานที่เล่นกีฬาโต้คลื่นในประเทศไทย
* หาดในจังหวัดภูเก็ต เช่น หาดป่าตอง, หาดกะตะ
* หาดแม่รำพึง จังหวัดระยอง
* หาดเขาหลัก จังหวัดพังงา
* หาดหัวหิน จังหวัดประจวบคีรีขันธ์

## สถานที่เล่นกีฬาโต้คลื่นในต่างประเทศ
* Banzai Pipeline เกาะโอวาฮู รัฐฮาวาย สหรัฐ
* หาดคูจูกูริ อิจิโนมิยะ จังหวัดชิบะ ประเทศญี่ปุ่น

## แหล่งข้อมูลอื่น
* http://www.youtube.com/watch?v=kDSItbDfXZc 
* http://www.youtube.com/watch?v=LGOmsX_3V84 
* http://www.youtube.com/watch?v=eFBjJRt95nY

หมวดหมู่:กีฬาทางน้ำ
หมวดหมู่:กีฬาในโอลิมปิกฤดูร้อน

หมวดหมู่:กีฬาที่มีต้นกำเนิดในสหรัฐ
47

**47** (**สี่สิบเจ็ด**) เป็นจำนวนธรรมชาติที่อยู่ถัดจาก 46 (สี่สิบหก) และอยู่ก่อนหน้า 48 (สี่สิบแปด)

## คำเติมนำหน้า
* ภาษากรีก - 
* ภาษาละติน - 

## ความหมาย
* 47 เป็นเลขอะตอมของเงิน

## ในทางคณิตศาสตร์
* 47 เป็นจำนวนเฉพาะที่น้อยที่สุดลำดับที่ 15 จากจำนวนนับทั้งหมด
หมวดหมู่:จำนวนเต็ม
กำแพงแอตแลนติก

**กำแพงแห่งแอตแลนติก** () เป็นระบบการป้องกันชายฝั่งทะเลที่กว้างขวางและป้อมปราการที่ถูกสร้างขึ้นโดยนาซีเยอรมนี ค.ศ. 1942 และ ค.ศ. 1944 ตลอดตามแนวชายฝั่งของยุโรปภาคพื้นทวีปและสแกนดิเนเวียเพื่อป้องกันการรุกรานของฝ่ายสัมพันธมิตรบนพื้นที่ยุโรปที่อยู่ภายใต้การยึดครองของนาซีจากแผ่นดินสหราชอาณาจักรในช่วงสงครามโลกครั้งที่สอง การจัดสรรและดำเนินการของกำแพงแห่งแอตแลนติกได้คอยกำกับดูแลโดยกองทัพบกเยอรมัน ด้วยการได้รับสนับสนุนบางส่วนจากกองกำลังภาคพื้นดินลุฟท์วัฟเฟอ กองทัพเรือเยอรมันได้กระจัดกระจายคอยดูแลรักษาเครือข่ายการป้องกันชายฝั่ง ได้จัดตั้งเขตการป้องกันทางทะเลหลายแห่ง

ฮิตเลอร์ได้ออกคำสั่งให้สร้างป้อมปราการในปี ค.ศ. 1942 ด้วยคนงานชาวฝรั่งเศสจำนวนเกือบล้านคนได้ถูกเกณฑ์บังคับเพื่อสร้างมัน กำแพงแห่งนี้มักจะถูกกล่าวถึงบ่อย ๆ ในโฆษณาชวนเชื่อนาซี โดยที่ขนาดและความแข็งแกร่งของมันนั้นมักจะพูดเกินความเป็นจริง ป้อมปราการแห่งนี้ยังได้รวมไปถึงปืนป้องกันชายฝั่งขนาดมหึมา, ฐานยิงปืนใหญ่, ปืนครก และปืนใหญ่ และทหารเยอรมันจำนวนหลายพันนายได้ถูกส่งไปประจำการในแนวป้องกันแห่งนี้ เมื่อฝ่ายสัมพันธมิตรได้ยกพลขึ้นบกเข้าหาดนอร์ม็องดีในปี ค.ศ. 1944 แนวป้องกันส่วนใหญ่ได้ถูกโจมตีจนแตกภายในไม่กี่ชั่วโมง ปัจจุบัน ซากปรักหักพังของกำแพงยังคงตั้งอยู่ในทุก ๆ ประเทศที่ถูกสร้างขึ้น แม้ว่าโครงสร้างส่วนมากได้จมลงสู่ทะเลหรือไม่ก็ถูกรื้อถอนไปหลายปี

## หมายเหตุ

## อ้างอิง

หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:กำแพงป้องกัน
หมวดหมู่:ผนัง
หมวดหมู่:ปฏิบัติการโอเวอร์ลอร์ด
48

**48** (**สี่สิบแปด**) เป็นจำนวนธรรมชาติที่อยู่ถัดจาก 47 (สี่สิบเจ็ด) และอยู่ก่อนหน้า 49 (สี่สิบเก้า)

## คำเติมนำหน้า
* ภาษากรีก - 
* ภาษาละติน - 

## ความหมาย
* 48 เป็นเลขอะตอมของ แคดเมียม

## ในทางคณิตศาสตร์

หมวดหมู่:จำนวนเต็ม
ไคเซิร์สเลาเทิร์น

thumb|right|250px|แผนที่ตั้งเมืองไคเซิร์สเลาเทิร์น
thumb|upright=1.0|left|
**ไคเซิร์สเลาเทิร์น** () เป็นเมืองทางตะวันตกเฉียงใต้ของประเทศเยอรมนี ตั้งอยู่ในรัฐไรน์ลันท์-ฟัลทซ์ มีประชากรประมาณ 99,469 คน และเป็นที่ตั้งฐานทัพของนาโต ซึ่งส่วนมากเป็นทหารชาวอเมริกันและครอบครัว มีจำนวนประมาณ 30,000 คน ซึ่งเรียกเมืองนี้ว่า "K-town" เนื่องจากชื่อไคเซิร์สเลาเทิร์นออกเสียงเป็นภาษาอังกฤษยาก

## ประวัติศาสตร์
ไคเซิร์สเลาเทิร์นมีหลักฐานเก่าแก่สุดประมาณ 800 ปีก่อนคริสตกาล ชื่อเมืองได้มาจากพระนามของจักรพรรดิฟรีดริชที่ 1 แห่งจักรวรรดิโรมันอันศักดิ์สิทธิ์ หรือ เฟรเดอริก บาบารอสซาจักรพรรดิของจักรวรรดิโรมันอันศักดิ์สิทธิ์ระหว่าง ค.ศ. 1155-ค.ศ. 1190 ไคเซิร์สเลาเทิร์นเป็นเมืองสำคัญในการปฏิรูปศาสนาคริสต์ ช่วง ค.ศ. 1522

ในสงครามโลกครั้งที่สอง เมืองไคเซิร์สเลาเทิร์นกว่าร้อยละ 60 เสียหายจากการทิ้งระเบิด วันที่ 20 มีนาคม ค.ศ. 1945 กองทัพพันธมิตรสามารถยึดเมืองไคเซิร์สเลาเทิร์นได้โดยไม่มีการต่อต้าน การตั้งฐานทัพสหรัฐในปี ค.ศ. 1952 ทำให้เศรษฐกิจกลับมาเติบโตอีกครั้งหนึ่ง

ไคเซิร์สเลาเทิร์นมีสโมสรฟุตบอลไคเซิร์สเลาเทิร์นซึ่งเคยเป็นแชมป์ลีกสูงสุดของเยอรมนี 4 ครั้ง และเป็นหนึ่งเมืองที่จัดการแข่งขันฟุตบอลโลก 2006

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:เมืองในรัฐไรน์ลันท์-ฟัลทซ์‎
เคลีย

**เคลีย** () เป็นวงดนตรีจากประเทศอังกฤษ 

## ประวัติ
พบกันเมื่อสามปีก่อนขณะไปออดิชันสำหรับรายการเพลงทางทีวี Popstars: The Rivals ในปี 2002 หลังจากการออดิชัน พวกเธอนัดพบกันเป็นประจำ และในการนัดพบกันเหล่านั้น พวกเธอก็ตัดสินใจว่า ไหนๆ พวกเธอก็เข้ากันได้เป็นอย่างดี มีความคิดและความฝันแบบเดียวกัน มันจึงสมเหตุสมผลยิ่งที่จะตั้งวงขึ้นมา

ชื่อ “CLEA”  มาจากอักษรแรกในชื่อของ สมาชิกดั้งเดิมทั้งสี่คน ได้แก่ โคลอี, ลินซีย์, เอ็มมา และเอมี แต่ในเดือนพ.ค. 2004 โคลอีก็ตัดสินใจลาออกจากวงเพื่อไปทำงานด้านอื่นๆ แทน สมาชิกที่เหลืออยู่ตัดสินใจว่าในช่วงสองปีกว่าที่พวกเธอได้อยู่ร่วมกัน พวกเธอได้กลายเป็น “CLEA”  ไปแล้ว และเลือกที่จะใช้ชื่อนี้ต่อไป

เมื่อรวมตัวกัน ทั้งสามสาวมีพลังและเสน่ห์อันล้นเหลือ หลังจากตั้งวง พวกเธอก็มองหาทีมแมเนจเมนต์และต้นสังกัด 
พวกเธอได้เซ็นสัญญากับ UpSide Management Ltd และ Warner Music และ Upside Records ในประเทศอังกฤษ  หลังจากการทัวร์ในอังกฤษโดยเล่นเป็นวงเปิดให้กับ  Blue, Lemar และ Daniel Bedingfield และออกแสดงตามคลับ, รายการวิทยุต่างๆ และมหาวิทยาลัย “CLEA”   ก็สร้างชื่อให้กับตัวเองได้เป็นอย่างดีในฐานะวงที่แสดงสดได้อย่างยอดเยี่ยม พวกเธอถูกเลือกให้ไปแสดงใน Summer Ball In Monaco ของเจ้าชายอัลเบิร์ต และยังได้แสดงที่งานการกุศลสำหรับเด็ก ‘Rainbow Trust’ อีกด้วย 
พวกเธอใช้ช่วง 10 เดือนที่ผ่านมาทำงานกับโปรดิวเซอร์หลายๆ คนในสวีเดนและแอล.เอ. สำหรับอัลบั้มชุดแรกของ
พวกเธอ “CLEA”   นั้นมีซิงเกิลฮิตในอังกฤษไปแล้วสามเพลง ได้แก่  ‘Download It’ , ‘Stuck in the Middle’ และ ‘We Don’t Have To Take Our Clothes Off’  และตอนนี้พวกเธอก็พร้อมที่จะออกลุยทั่วโลกแล้ว  ซิงเกิล ‘Clothes Off’ นั้นกำลังได้รับความนิยมอย่างมากทั่วทั้งยุโรปและยุโรปตะวันออก

หมวดหมู่:กลุ่มดนตรีสัญชาติอังกฤษ
พระที่นั่งสุทไธสวรรยปราสาท

**พระที่นั่งสุทไธสวรรยปราสาท** เป็นพระที่นั่งที่ตั้งอยู่บนกำแพงพระบรมมหาราชวังด้านทิศตะวันออก ระหว่างประตูเทวาพิทักษ์ กับประตูศักดิ์ไชยสิทธิ์ ซึ่งพระที่นั่งองค์นี้พระบาทสมเด็จพระพุทธยอดฟ้าจุฬาโลกมหาราชทรงสร้างขึ้นเมื่อ  พ.ศ. 2327 เดิมเรียกว่า **"พลับพลาสูง"**  ต่อมาใน พ.ศ. 2361 - 2370 พระบาทสมเด็จพระนั่งเกล้าเจ้าอยู่หัว โปรดเกล้าฯ ให้รื้อและสร้างใหม่เป็นปราสาท  พระราชทานนามว่า **"พระที่นั่งสุทไธสวรรย์"**  ต่อมาพระบาทสมเด็จพระจอมเกล้าเจ้าอยู่หัว ทรงบูรณปฏิสังขรณ์ใน พ.ศ. 2396  และพระราชทานนามใหม่ว่า  **"พระที่นั่งสุทไธสวรรยปราสาท"** และโปรดให้นับเป็นพระที่นั่งหนึ่งในหมู่พระอภิเนาว์นิเวศน์

พระที่นั่งสุทไธสวรรยปราสาท เคยใช้เป็นที่เสด็จออกมหาสมาคม ดังนี้

# พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จออกพร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในพระราชพิธีบรมราชาภิเษก เมื่อวันอาทิตย์ที่ 7 พฤษภาคม พ.ศ. 2493
# พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จออกพร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในพระราชพิธีทรงผนวช เมื่อวันพฤหัสบดีที่ 18 ตุลาคม พ.ศ. 2499
# พระบาทสมเด็จพระวชิรเกล้าเจ้าอยู่หัว (เมื่อครั้งดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) เสด็จออกพร้อมด้วยพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ (เมื่อครั้งดำรงพระอิสริยยศ พระเจ้าวรวงศ์เธอ พระองค์เจ้าโสมสวลี พระวรชายาฯ) เนื่องในพระราชพิธีอภิเษกสมรส เมื่อวันจันทร์ที่ 3 มกราคม พ.ศ. 2520
# พระบาทสมเด็จพระวชิรเกล้าเจ้าอยู่หัว เสด็จออกพร้อมด้วยสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในพระราชพิธีบรมราชาภิเษก เมื่อวันจันทร์ที่ 6 พฤษภาคม พ.ศ. 2562

## แหล่งข้อมูลอื่น

สุทไธสวรรยปราสาท
หมวดหมู่:พระบรมมหาราชวัง
หมวดหมู่:พระที่นั่งในพระบรมมหาราชวัง
เดอะ รัคคอนเทอร์ส

**เดอะ รัคคอนเทอร์ส** () คือวงร็อกวงใหม่ของศิลปินที่มีงานดนตรีอินดี้ร็อก ออกกันมาหลายชุดแล้ว ประกอบไปด้วย Jack White (ร้องนำ / กีตาร์) จากวง The White Stripes, ศิลปินเดี่ยว Brendan Benson ทั้งคู่มาจากเมืองดีทรอยต์ รัฐมิชิแกน, Jack Lawrence (เบส) จากวง The Greenhornes และ Patrick Keeler (กลอง) จาก The Greenhornes เช่นกัน

## ประวัติ

โปรเจกต์เดอะ รัคคอนเทอร์ส เกิดมาจากห้องใต้หลังคาในฤดูร้อน เมื่อเพื่อเก่าอย่าง Jack White และ Brendan Benson แต่งเพลงหนึ่งด้วยกันซึ่งเป็นเพลงที่เป็นแรงบันดาลใจให้พวกเขาฟอร์มวงใหม่นี้ขึ้นมา เพลงที่ว่านั้นก็คือ ‘Steady As She Goes’ จากแรงบันดาลใจนั้นทำให้พวกเขาได้ Lawrence  และ Keeler เข้ามาร่วมวง เมื่อต้นปี 2005
พวกเขาวางโครงคร่าวๆ ของอัลบั้มชุดนี้ โดยใช้ห้องอัดของ Benson ที่ชื่อว่า East Grand Studio เป็นที่นัดพบและแวะเวียนมาต่อเพลงกันทุกครั้งที่ทั้งหมดว่างจากตารางงานที่มีอยู่ จนได้อัลบั้ม ‘Broken Boy Soldiers’ ชุดนี้ออกขายในอเมริกาเมื่อเดือนพฤษภาคม

ซิงเกิลแรก ‘Steady As She Goes’ ออกขายเป็นแผ่นเสียง ในอังกฤษเมื่อเดือนมกราคมในแบบ limited เพียง 1000 แผ่น และอีก 1000 แผ่นที่อเมริกาในเดือนมีนาคม คนที่พลาดจะหาแผ่นเสียงแผ่นนี้ที่เว็บไซต์ amazon หรือ eBay ได้ที่ราคาขาย 40 – 60 ปอนด์ (หรือประมาณ 2,800 – 4,200 บาท) กลายเป็นของสะสมหายากของคอเพลงแนวนี้ มิวสิกวิดีโอเพลง ‘Steady As She Goes’ ได้ผู้กำกับหนังอินดี้ชื่อดัง Jim Jarmusch (Broken Flowers, Ghost Dog: The Way of Samurai, Dead Man ฯลฯ) มากำกับ และกลายเป็นเพลงที่ถูกเปิดออกอากาศบ่อยที่สุดในช่อง MTV 2 ของอเมริกา

อัลบั้ม ‘Broken Boy Soldiers’ ออกขายเมื่อวันที่ 15 พฤษภาคมในอังกฤษและ 16 พฤษภาคมในอเมริกา ติดอันดับ 2 ในชาร์ทอังกฤษ และอันดับ 7 ในชาร์ทฝั่งอเมริกา แม้ว่าอัลบั้มชุดนี้จะ ‘รั่ว’ ออกมาทางอินเทอร์เน็ตตั้งแต่ต้นเดือนเมษายน กว่าเดือนก่อนหน้าที่อัลบั้มจะวางขายก็ตาม

## The Saboteurs
The Raconteurs ถูกบังคับให้เปลี่ยนชื่อวงเป็น ‘The Saboteurs’ สำหรับตลาดออสเตรเลีย เพราะมีวงดนตรีจากควีนส์แลนด์ที่ใช้ชื่อ Raconteurs อยู่ก่อนแล้ว วงจากควีนส์แลนด์เองปฏิเสธที่จะเปลี่ยนชื่อวงแม้ว่าจะได้รับข้อเสนอเป็นเงินก้อนโต อย่างไรก็ตามสมาชิกวง Raconteurs ของ รัฐควีนส์แลนด์ กล่าวว่าพวกเขาไม่เคยได้รับการติดต่อว่าใครพยายามซื้อชื่อวงของพวกเขา และต่อรองเงินเพิ่มมากขึ้นเพื่อดูว่าเรื่องนี้จะจบลงที่ตรงไหน

## ผลงาน
* 2006 Broken Boy Soldiers 
* 2008 Consolers of the Lonely 

หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2548
หอพระสุราลัยพิมาน

:

## ประวัติ
**หอพระสุราลัยพิมาน** เดิมเรียกว่า "หอพระเจ้า" รัชกาลที่ 1 โปรดเกล้าฯ ให้สร้างคู่กันกับหอพระธาตุมณเฑียร ตั้งอยู่ทางทิศตะวันออกของพระที่นั่งไพศาลทักษิณ ประดิษฐานปูชนียวัตถุ ได้แก่ พระบรมสารีริกธาตุ และพระพุทธรูปสำคัญต่าง ๆ แห่งสมเด็จพระมหากษัตริยาธิราชเจ้า

## สถาปัตยกรรม
ลักษณะเป็นสถาปัตยกรรมอาคารทรงไทยขนาดเล็ก ชั้นเดียว ยกพื้นสูงสามเมตร ทรงสี่เหลี่ยมผืนผ้า ทอดยาวจากทิศเหนือไปทิศใต้ มีพระทวารทางเข้าแห่งเดียว หลังคามุงกระเบื้องดินเผาเคลือบสี ประดับช่อฟ้า ใบระกา หางหงส์ นาคสะดุ้ง  ประดับกระจกสีทอง หน้าบันจำหลักไม้ลายกระหนก เครือวัลย์ลงรักปิดทอง ลายพุดตาลใบเทศ ซุ้มพระทวารและพระบัญชรเป็นซุ้มทรงอย่างเทศ ปั้นปูนลายดอกไม้ ลงรักปิดทอง พื้นปูด้วยเสื่อหวายเนื้อละเอียดแบบจีน ตรงกลางปูทับด้วยพรมแดง ภายในหอพระด้านเหนือ ตั้งพระแท่นบูชาทำด้วยไม้จำหลักลายประดับกระจก ประดิษฐานปูชนียวัตถุต่าง ๆ และมีแท่นจำหลักลายปิดทองตั้งเขาก่อ เป็นรูปเขาไกรลาส ภายใต้แท่น ตั้งนาฬิกาแบบโบราณ

## พระพุทธรูปที่ประดิษฐานอยู่ภายใน
#พระแก้วเชียงแสน เป็นพระแก้วประจำรัชกาลที่ 4
#พระนาคสวาดิเรือนแก้ว เป็นพระแก้วประจำรัชกาลที่ 3
#พระนิรันตราย  
#พระพุทธบุษยรัตนน้อย เป็นพระแก้วประจำรัชกาลที่ 5
#พระพุทธเพชรญาณ 
#พระพุทธมณีรัตนปฏิมากร เป็นพระแก้วประจำรัชกาลที่ 6
#พระเสกรวงข้าว

## อ้างอิง

* 

## แหล่งข้อมูลอื่น

หมวดหมู่:พระบรมมหาราชวัง
พระที่นั่งจักรพรรดิพิมาน

**พระที่นั่งจักรพรรดิพิมาน** เป็นพระที่นั่งองค์ประธาน ของหมู่พระมหามณเฑียร มีความสำคัญเป็นพระราชพิธีมณฑล "พระราชพิธีขึ้นเฉลิมพระราชมณเฑียร" ในพระราชพิธีบรมราชาภิเษก พระบาทสมเด็จพระพุทธยอดฟ้าจุฬาโลกมหาราช พระบาทสมเด็จพระพุทธเลิศหล้านภาลัย และพระบาทสมเด็จพระนั่งเกล้าเจ้าอยู่หัว ประทับที่พระที่นั่งองค์นี้เป็นการถาวร รัชกาลต่อ ๆ มาประทับเป็นเวลาสั้น ๆ ตามกำหนดพระราชพิธี

ลักษณะพระที่นั่ง เป็นสถาปัตยกรรมไทย 3 หลังแฝด ชั้นเดียว ก่ออิฐปูน ยกฐานสูง เรียงจากทิศตะวันออกไปทิศตะวันตก องค์กลางใหญ่ องค์ขนาบสองข้างมีขนาดเท่ากัน แต่ละองค์มีพระทวารเชื่อม หลังคามุงกระเบื้องเคลือบสี ตกแต่ง ช่อฟ้า ใบระกา หางหงส์ ประดับกระจกสีทอง หน้าบันจำหลักไม้เป็นรูปสมเด็จพระอมรินทราราชในบุษบก พระทวารและพระบัญชรทำซุ้มบันแถลง เป็นลายนาคสามเศียรสองชั้น ประสมซุ้ม รูปไข่ลายดอกเบญจมาศ ระเบียงรอบมีชานตั้งเสานางเรียงรองรับชายคา

**พระที่นั่งองค์ตะวันออก** เป็นที่พระบรรทมของพระบาทสมเด็จพระพุทธยอดฟ้าจุฬาโลกมหาราช ภายในกั้นด้วยพระฉากดาดทองบุตาด ด้านเหนือประดิษฐานพระแท่นบรรจถรณ์ ด้านใต้เป็นห้องทรงเครื่อง ตั้งพระแท่นราชอาสน์ทอดเครื่องสรงพระพักตร์ เครื่องพระสำอางค์ ทั้งสองส่วนกางกั้นด้วยพระนพปฎลมหาเศวตฉัตร พระที่นั่งองค์นี้เป็นที่สวรรคตของ พระบาทสมเด็จพระพุทธเลิศหล้านภาลัยและพระบาทสมเด็จพระมงกุฎเกล้าเจ้าอยู่หัว

**พระที่นั่งองค์กลาง** เป็นโถงมีพระทวาร และอัฒจันทร์ลงไปมุขกระสันด้านเหนือ เป็นท้องพระโรงหน้า เชื่อมต่อกับพระที่นั่งไพศาลทักษิณ ทางลงสู่ท้องพระโรงหน้ามีเกยลา ซึ่งพระบาทสมเด็จพระจอมเกล้าเจ้าอยู่หัว สร้างขึ้นสำหรับเสด็จออกแขกเมืองฝ่ายใน ด้านใต้เป็นอัฒจันทร์จากพระทวารไปท้องพระโรงใน ลักษณะเป็นห้องโถงยาว ขนาบด้วยพระปรัศว์ซ้ายขวา ที่พระบาทสมเด็จพระมงกุฎเกล้าเจ้าอยู่หัว ทรงยกขึ้นเป็นพระที่นั่งเทพสถานพิลาสและพระที่นั่งเทพอาสน์พิไล 

**พระที่นั่งองค์ตะวันตก** เป็นโถง สำหรับทรงพระบำเพ็ญพระราชกุศลส่วนพระองค์ เมื่อปลายรัชกาลที่ 3 พระองค์ประชวร โปรดเกล้าฯ ให้ตั้งพระแท่นบรรทมสำหรับประทับ และเสด็จสวรรคต ณ พระที่นั่งองค์นี้ ปัจจุบันเป็นที่ประดิษฐานเครื่องสิริราชกกุธภัณฑ์ และพระแสงนานาชนิด

## พระที่นั่งใกล้เคียง
***[[พระที่นั่งเทพสถานพิลาศ]]และ[[พระที่นั่งเทพอาสน์พิไล]]**
เดิมคือ เรือนพระปรัศว์ซ้ายและขวาที่ต่อกับท้องพระโรงหลังแห่ง พระที่นั่งจักรพรรดิพิมานสร้างขึ้นตั้งแต่รัชสมัย พระบาทสมเด็จพระพุทธยอดฟ้าจุฬาโลกมหาราช พระปรัศว์ขวาอยู่ทางะวันออกของท้องพระโรงและพระปรัศว์ซ้ายอยู่ทางตะวันตกของท้องพระโรง พระที่นั่งทั้ง 2 ใช้เป็นที่ประทับของฝ่ายใน ต่อมา พระบาทสมเด็จพระมงกุฎเกล้าเจ้าอยู่หัว พระราชทานนามพระที่นั่งทั้ง 2 องค์ โดย พระที่นั่งองค์ทิศตะวันออกพระราชทานนามว่า "พระที่นั่งเทพสถานพิลาศ" และพระที่นั่งองค์ทิศตะวันตกพระราชทานนามว่า "พระที่นั่งเทพอาสน์พิไล" ลักษณะสถาปัตยกรรมของพระที่นั่งเป็นสถาปัตยกรรมไทยเลียนแบบพระที่นั่งจักรพรรดิพิมาน ยกพื้นสูงกว่า 50 เซนติเมตร หลังคามุงกระเบื้องไม่เคลือบสี พระทวารและพระบัญชรไม่มีซุ้มเรือนแก้ว พระปรัศว์ทั้งสองมีกำแพงแก้วล้อมรอบ กำแพงด้านนอกมีหอน้อยเป็นศาลาเล็ก ๆ ในวันที่ 24 พฤศจิกายน พ.ศ. 2468 พระนางเจ้าสุวัทนา พระวรราชเทวี ได้มีพระประสูติกาล สมเด็จพระเจ้าบรมวงศ์เธอ เจ้าฟ้าเพชรรัตนราชสุดา สิริโสภาพัณณวดี กรมพระนครปฐมบรมขัตติยานี มหาธีรราชธิดา พระราชธิดาพระองค์เดียวใน พระบาทสมเด็จพระมงกุฎเกล้าเจ้าอยู่หัว ณ พระที่นั่งเทพสถานพิลาส นับเป็นพระหน่อเพียงพระองค์เดียวที่ประสูติในหมู่พระมหามณเฑียร

## ดูเพิ่ม
* พระราชพิธีบรมราชาภิเษก
* พระที่นั่งเทพสถานพิลาศ
* พระที่นั่งเทพอาสน์พิไล

## อ้างอิง
* 

## แหล่งข้อมูลอื่น

จักรพรรดิพิมาน